text: Partit solidari al Miniestadi amb la Marató de TV3
  Jordi Cardoner, vicepresident primer del FC Barcelona, i Jaume Llauradó, president del Fòrum Samitier, han presentat aquest divendres el partit de Famosos vs Famosos de La Marató de TV3, que se celebrarà aquest diumenge dia 13 de desembre, a les 12.30 hores, al Miniestadi.
  Pel que fa als equips, un estarà dirigit per Jordi Gonzalvo i Josep Maria Nogués i l'altre per Josep Maria Minguella. Llauradó ha anunciat també que l'enfrontament comptarà amb el servei d'honor del capitans dels dos equips, Éric Abidal i Marc Márquez, acompanyats de les autoritats presents al partit.
  "Arribem aquest any a la 25a edició d'aquest partit de la Marató de TV3, un projecte consolidat, però en què cada any busquem millorar. Volem donar les gràcies al Barça per la cobertura que ens dóna i per la seva implicació. Estem molt satisfets del grup de famosos que intervindran en el partit i lamentem no haver pogut acollir tots els que s'han dirigit a nosaltres per participar-hi. Aquest any, els joves actors de la sèrie Merlí, sembla que són els que desperten més interès per al públic més jove".